CELEX: E2014P0018
Language: et
Date: 2014-09-04 00:00:00
Title: EFTA kohtult nõuandva arvamuse saamise taotlus, mille esitas 4. septembril 2014 Héraðsdómur Reykjavíkur kohtuasjas Wow air ehf. vs . Samkeppniseftirlitið (Islandi konkurentsiamet), Isavia ohf. ja Icelandair ehf. (Kohtuasi E-18/14)

15.1.2015   
            
            
               ET
            
            
               Euroopa Liidu Teataja
            
            
               C 11/16
            
         EFTA kohtult nõuandva arvamuse saamise taotlus, mille esitas 4. septembril 2014 Héraðsdómur Reykjavíkur kohtuasjas Wow air ehf. vs. Samkeppniseftirlitið (Islandi konkurentsiamet), Isavia ohf. ja Icelandair ehf.
   (Kohtuasi E-18/14)
   (2015/C 11/06)
   Héraðsdómur Reykjavíkur (Islandi Reykjaviki ringkonnakohus) esitas 4. septembri 2014. aasta kirjas, mis saabus kohtu kantseleisse 4. septembril 2014, EFTA kohtule taotluse nõuandva arvamuse saamiseks kohtuasjas Wow air ehf. vs. Samkeppniseftirlitið (Islandi konkurentsiamet), Isavia ohf. ja Icelandair ehf. Arvamust taotleti järgmistes küsimustes.
   
               1.
            
            
               Kas liikmesriigid on vastavalt nõukogu 18. jaanuari 1993. aasta määrusele (EMÜ) nr 95/93 ühenduse lennujaamades teenindusaegade jaotamise ühiste eeskirjade kohta kohustatud tagama, et selle määruse alusel nimetatud koordinaatorile tema ülesannete täitmiseks siseriikliku õigusaktiga antud sõltumatud haldusvolitused on volitused liikmesriigi täidesaatva võimu raames, või on liikmesriigil kaalutlusõigus määrata koordinaatori seisund kindlaks vastavalt siseriiklikele õigusnormidele?
            
         
               2.
            
            
               Kas on silmas peetud seda, et määruse (EMÜ) nr 95/93 artikli 8 lõigetes 7 ja 8 esitatud teenindusaegade jaotamise suhtes esitatud kaebuste käsitlemise juhendid kehtivad kõikide kaebuste, sealhulgas konkurentsialaste kaebuste suhtes, või tuleb määruse preambuli põhjendust 15 tõlgendada nii, et määruse kohaldamine ei tohi piirata asutamislepingu konkurentsisätete, eriti artiklite 85 ja 86 kohaldamist, ning et konkurentsialaste kaebuste suhtes kehtib ainult asjaomase liikmesriigi konkurentsiasutuste kohtualluvus, mistõttu sellised kaebused tuleb esitada otse neile?
            
         
               3.
            
            
               Kui pidada silmas määrust (EMÜ) nr 95/93 ja eesmärki edendada konkurentsi, siis kas määruse kohaselt on liikmesriigi konkurentsiasutuse poolt siseriiklike konkurentsialaste õigusaktide alusel esitatud juhendite adressaat lennujaama käitaja / pädev asutus, või tuleks need esitada koordinaatorile?